
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κανονισμός Διδακτορικών Σπουδών του Τμήμα¬ 
τος Επιστήμης Φυσικής Αγωγής και Αθλητισμού 
της Σχολής Επιστήμης Φυσικής Αγωγής και Αθλη¬ 
τισμού του Πανεπιστημίου Θεσσαλίας. 

2 Κανονισμός Διδακτορικών Σπουδών του Τμήμα¬ 
τος Πληροφορικής με Εφαρμογές στη Βιοϊατρική 
της Σχολής Θετικών Επιστημών του Πανεπιστημί¬ 
ου Θεσσαλίας. 


ΑΠΟΦΑΣΕΙΣ 

Αριθμ. 2861/18/ΓΠ (1) 

Κανονισμός Διδακτορικών Σπουδών του Τρήμα¬ 
τος Επιστήμης Φυσικής Αγωγής και Αθλητισμού 
της Σχολής Επιστήμης Φυσικής Αγωγής και Αθλη¬ 
τισμού του Πανεπιστημίου Θεσσαλίας. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 45, παρ. 2 του ν. 4485/2017 
(ΦΕΚ 114/4-8-2017, Α'), σύμφωνα με τις οποίες «Με 
απόφαση της Συνέλευσης του Τμήματος καταρτίζεται 
ο Κανονισμός Διδακτορικών Σπουδών του Τμήματος, ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυα¬ 
κό τόπο του Ιδρύματος και κοινοποιείται στο Υπουργείο 
Παιδείας, Έρευνας και Θρησκευμάτων». 

2. Τις διατάξεις του άρθρου 85, παρ. 6, εδ. β του ν. 4485/ 
2017 (ΦΕΚ 114/4-8-2017, Α'), σύμφωνα με τις οποίες «Τα 
ΑΕΙ οφείλουν, μέσα σε προθεσμία έξι (6) μηνών από την 
έναρξη ισχύος του παρόντος νόμου να καταρτίσουν και 
να δημοσιεύσουν τους Κανονισμούς του άρθρου 45». 

3. Την απόφαση της Γενικής Συνέλευσης της ΣΕΦΑΑ 
στην αρ. 51/24-02-2018 συνεδρίασή της. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολο¬ 
γισμού του Ιδρύματος, αποφασίζουμε: 


ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ 
ΤΟΥΤΜΗΜΑΤΟΣ ΕΠΙΣΤΗΜΗΣ ΦΥΣΙΚΗΣ ΑΓΩΓΗΣ 
ΚΑΙ ΑΘΛΗΤΙΣΜΟΥ ΤΗΣ ΣΧΟΛΗΣ ΕΠΙΣΤΗΜΗΣ 
ΦΥΣΙΚΗΣ ΑΓΩΓΗΣ ΚΑΙ ΑΘΛΗΤΙΣΜΟΥ 
ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 
Εισαγωγή 

Το Διδακτορικό Δίπλωμα αποτελεί ακαδημαϊκό τίτλο, 
ο οποίος πιστοποιεί ότι ο κάτοχος του έχει εξειδικευτεί 
στην πρωτότυπη έρευνα και παραγωγή νέας γνώσης 
στην ευρύτερη περιοχή της φυσικής αγωγής, του αθλη¬ 
τισμού, της άσκησης και της φυσικής δραστηριότητας. 
Παράλληλα, αποτελεί πιστοποίηση ουσιαστικού κύρους, 
καινοτομίας, επιστημονικής/επαγγελματικής αυτονομί¬ 
ας και σταθερής προσήλωσης στη διαμόρφωση νέων 
ιδεών και διαδικασιών. Τα αποτελέσματα του διδακτο¬ 
ρικού πρέπει να έχουν εφαρμογή και να αποβλέπουν 
στη βελτίωση της ποιότητας ζωής των πολιτών, χωρίς να 
παραβλέπονται στοιχεία ουσιώδους βασικής έρευνας. 
Το διδακτορικό δίπλωμα απονέμεται σε Υποψήφιους 
Διδάκτορες (ΥΔ) οι οποίοι: 

• έχουν επιδείξει συστηματική κατανόηση του πεδίου 
έρευνας και γνώση των δεξιοτήτων και μεθόδων έρευνας 
που συνδέονται με το εν λόγω πεδίο, 

■ έχουν επιδείξει την ικανότητα να συλλαμβάνουν, 
σχεδιάζουν, εφαρμόζουν και προσαρμόζουν αυτόνομα 
μια σημαντική διαδικασία της έρευνας με δόκιμη ακε¬ 
ραιότητα, 

■ έχουν συνεισφέρει στην υφιστάμενη διεθνή επι¬ 
στημονική βιβλιογραφία, διαμέσου της καινοτόμου και 
υψηλών προδιαγραφών έρευνας δημοσιεύοντας μέρος 
ή το σύνολο του έργου που εκπόνησαν σε ευρέως ανα¬ 
γνωρισμένα διεθνή επιστημονικά περιοδικά, 

• είναι ικανοί να αναλύουν κριτικά, αξιολογούν και να 
συνθέτουν νέες ιδέες σε θέματα της έρευνάς τους, 

• μπορούν να μεταδώσουν με αποτελεσματικό τρόπο 
στην ευρύτερη επιστημονική κοινότητα και στην κοινω¬ 
νία γενικότερα, γνώσεις, συμπεράσματα και εφαρμογές 
που προκύπτουν από την έρευνά τους, 

• μπορούν να επιδεικνύουν γνώση όχι μόνο στο εξει- 
δικευμένο θέμα του διδακτορικού τους, αλλά και στον 
ευρύτερο χώρο της αθλητικής επιστήμης, άσκησης, 
υγείας και ποιότητα ζωής, μέσω της ερευνητικής/εργα- 
στηριακής και διδακτικής τους επάρκειας, 

• έχουν αποδείξει ότι μπορούν να τηρούν τους κανόνες 
δεοντολογίας. 

Άρθρο 1 

Γενικές διατάξεις 

Η δομή, οργάνωση, λειτουργία και αξιολόγηση των 
Προγραμμάτων Διδακτορικών Σπουδών του Τμήματος 
Επιστήμης Φυσικής Αγωγής και Αθλητισμού (ΤΕΦΑΑ) 
του Πανεπιστημίου Θεσσαλίας (Π.Θ.), διέπονται απάτην 
ισχύουσα νομοθεσία (ν. 4485/2017) και από τις διατάξεις 
του παρόντος κανονισμού που εξειδικεύει και συμπλη¬ 
ρώνει το ισχύον νομοθετικό πλαίσιο. 

Άρθρο 2 

Σκοπός προγράμματος διδακτορικών σπουδών 

Το Πρόγραμμα Διδακτορικών Σπουδών (ΠΔΣ) τουΤμή- 
ματος Επιστήμης Φυσικής Αγωγής και Αθλητισμού του 
Πανεπιστημίου Θεσσαλίας (ΤΕΦΑΑ) έχει ως πρωταρχικό 
σκοπό την ανάπτυξη ερευνητών για την προαγωγή της 
επιστήμης. Στόχος είναι οι υποψήφιοι διδάκτορες (ΥΔ) 
να παράγουν πρωτότυπη και καινοτόμο επιστημονική 
έρευνα σε όλα τα αντικείμενα στην ευρύτερη περιοχή 
των επιστημών φυσικής αγωγής, αθλητισμού, άσκησης 
και φυσικής δραστηριότητας, ώστε να είναι σε θέση να 
στελεχώσουν Πανεπιστήμια, ερευνητικά κέντρα, επιχει¬ 
ρήσεις και οργανισμούς ιδιωτικού και δημόσιου τομέα 
στην Ελλάδα και διεθνώς. 

Άρθρο 3 

Όργανα Διοίκησης του ΠΔΣ 

Όργανο διοίκησης του ΠΔΣ, όπως προβλέπεται από 
την ισχύουσα νομοθεσία, είναι η Γενική Συνέλευση (ΓΣ) 
της Σχολής Επιστήμης Φυσικής Αγωγής και Αθλητισμού 
(ΣΕΦΑΑ), η οποία είναι η μόνη αρμόδια, για να καταρτίζει 
και να υποβάλλει στη Σύγκλητο του Π.Θ. προτάσεις για 
τη σύνταξη, την τροποποίηση ή την αναθεώρηση του 
Κανονισμού Διδακτορικών Σπουδών (ΚΔΣ). 

Συγκεκριμένα η ΓΣ της Σχολής έχει τις ακόλουθες αρ¬ 
μοδιότητες: 

• Εκδίδει προσκλήσεις εκδήλωσης ενδιαφέροντος για 
επιλογή Υποψήφιων Διδακτόρων (ΥΔ). 

• Καθορίζει τα θέματα των Διδακτορικών Διατριβών 
(ΔΔ) της πρόσκλησης. 

• Αποφασίζει για την αποδοχή ή όχι των αιτούντων στο 
Πρόγραμμα Διδακτορικών Σπουδών. 

• Ορίζει τα μέλη των συμβουλευτικών επιτροπών για 
την εκπόνηση διδακτορικών διατριβών και τα μέλη των 
εξεταστικών επιτροπών. 

• Ορίζει τη γλώσσα συγγραφής της Διδακτορικής Δι¬ 
ατριβής. 

• Εγκρίνει τις ετήσιες εκθέσεις προόδου των ΥΔ. 

• Απονέμει τα Διδακτορικά Διπλώματα. 

■ Διευθετεί κάθε θέμα που δεν προβλέπεται από τις 
επιμέρους διατάξεις της ισχύουσας νομοθεσίας και του 
παρόντος κανονισμού. 

Η Επιτροπή Διδακτορικών Σπουδών (ΕΔΣ) ορίζεται 
από την ΓΣ της Σχολής και αποτελείται από τρία (3) 
μέλη, τα οποία έχουν επιδείξει διεθνώς αναγνωρισμένο 
ερευνητικό έργο με βάση τις βιβλιομετρικές βάσεις δε¬ 


δομένων που χρησιμοποιεί το Τμήμα στις αξιολογήσεις 
του. Τα καθήκοντα της εν λόγω επιτροπής, εστιάζονται 
στην τήρηση του παρόντος κανονισμού καθώς και στη 
βελτίωσή του με καινοτόμες προτάσεις που στοχεύουν 
στην ομαλότερη λειτουργία του προγράμματος, στη δι¬ 
εθνοποίηση και καθιέρωσή του ως πυρήνα αριστείας σε 
θέματα αθλητισμού, άσκησης, υγείας, φυσικής δραστη¬ 
ριότητας και ποιότητας ζωής. Δύναται επίσης, να προτεί¬ 
νει στη ΓΣ της Σχολής την αφαίρεση της ιδιότητας του 
ΥΔ σε περιπτώσεις ανεπαρκούς προόδου, λογοκλοπής, 
μη συμμόρφωσης με τους κανόνες δεοντολογίας, κλπ. 

Άρθρο 4 

Πρόσκληση εκδήλωσης 

ενδιαφέροντος για επιλογή ΥΔ 

ΤοΤΕΦΑΑτου ΠΘ μπορεί να εκδίδει πρόσκληση εκδή¬ 
λωσης ενδιαφέροντος για θέσεις υποψήφιων διδακτό¬ 
ρων, σύμφωνα με όσα ορίζονται στον παρόντα ΚΔΣ. Οι 
σχετικές προσκλήσεις δημοσιοποιούνται διάτου ημε¬ 
ρήσιου τύπου και αναρτώνται στον διαδικτυακό τόπο 
του Τμήματος. 

Οι προϋποθέσεις, οι όροι, οι προθεσμίες και οι διαδικα¬ 
σίες κατάθεσης υποψηφιοτήτων και επιλογής Υ.Δ., καθώς 
και πρόσθετες υποχρεώσεις των Υ.Δ., ρήτρες, παραδοτέα 
και χρονικά όρια ολοκλήρωσης των διδακτορικών δια¬ 
τριβών, μνημονεύονται ρητά στις σχετικές προσκλήσεις. 

Άρθρο 5 

Προϋποθέσεις και κριτήρια εισαγωγής στο ΠΔΣ 

Δικαίωμα υποβολής αίτησης για εκπόνηση διδακτο¬ 
ρικής διατριβής έχουν: 

1. Κάτοχοι Διπλώματος Μεταπτυχιακών Σπουδών 
(Δ.Μ.Σ.) Α.Ε.Ι.της ημεδαπής με ερευνητική διατριβή 

Π 

2. Κάτοχοι αναγνωρισμένου (από ΔΟΑΤΑΠ) τίτλου 
σπουδών μεταπτυχιακού επιπέδου με ερευνητική δια¬ 
τριβή ως ισότιμου της αλλοδαπής 

Π 

3. Κάτοχοι ενιαίου και αδιάσπαστου τίτλου σπουδών 
μεταπτυχιακού επιπέδου (ίηΐθςιΐ'Βΐθά ητίθεΐθΐ") του άρ¬ 
θρου 46 του ν. 4485/2017 με ερευνητική διατριβή 

Π 

4. Κάτοχοι Δ.Μ.Σ. της ημεδαπής ή κάτοχοι αναγνωρι¬ 
σμένου (από ΔΟΑΤΑΠ) τίτλου σπουδών μεταπτυχιακού 
επιπέδου της αλλοδαπής που δεν εκπόνησαν ερευνητική 
διατριβή, δύνανται να επιλεχθούν σε περίπτωση που 
έχουν πιστοποιημένο ερευνητικό έργο, μετά την απόκτη¬ 
ση του μεταπτυχιακού τίτλου, μέσω μίας (1) τουλάχιστον 
δημοσίευσης σε επιστημονικό περιοδικό με συντελεστή 
απήχησης (ίητρθςΐ ίθεΐοή στη βάση 151 ως πρώτοι συγ¬ 
γραφείς και σε θεματολογία συναφή με το αντικείμενο 
της διδακτορικής πρότασης. 

Άρθρο 6 

Διαδικασία εισαγωγής 

Ο υποψήφιος υποβάλλει στην Γραμματεία του ΤΕΦΑΑ 
αίτηση για διδακτορικό δίπλωμα, κατά τη διάρκεια κάθε 
ακαδημαϊκού έτους και ειδικότερα το δεύτερο δεκαήμε¬ 
ρο των μηνών Ιανουάριου και Σεπτεμβρίου (11 -20/9 και 

11-20/1), ή μετά από έκτακτη πρόσκληση εκδήλωσης 
ενδιαφέροντος για επιλογή ΥΔ. Τα απαιτούμενα δικαι- 
ολογητικά που υποβάλλονται έντυπα και ηλεκτρονικά 
από κάθε υποψήφιο/α είναι τα εξής: 

1. Αίτηση στην οποία αναγράφεται ο προτεινόμενος 
τίτλος, η προτεινόμενη γλώσσα εκπόνησης (Ελληνικά ή 
Αγγλικά), αν επιθυμεί σπουδές μερικής ή πλήρους φοίτη¬ 
σης και ο προτεινόμενος ως επιβλέπων της διδακτορικής 
διατριβής, μεταξύ αυτών που έχουν δικαίωμα επίβλεψης 
διδακτορικής διατριβής, σύμφωνα με όσα ορίζονται στο 
άρθρο 39 του ν. 4485/2017. 

2. Αναλυτικό βιογραφικό σημείωμα. 

3. Αντίγραφο πτυχίου ή διπλώματος επικυρωμένο, με 
αναγνώριση από το ΔΟΑΤΑΠ, εφόσον έχει αποκτηθεί 
από ΑΕΙ της αλλοδαπής. 

4. Αντίγραφο μεταπτυχιακού τίτλου σπουδών επικυ¬ 
ρωμένο, με αναγνώριση από το ΔΟΑΤΑΠ, εφόσον έχει 
αποκτηθεί από ΑΕΙ της αλλοδαπής. 

5. Αντίγραφο μεταπτυχιακής ερευνητικής διατριβής ή 
επιστημονικής δημοσίευσης σε περιοδικό της βάσης 151 
με συντελεστή (δείκτη) απήχησης (μόνο ηλεκτρονικά). 

6. Αποδεικτικό πολύ καλής γνώσης (επιπέδου ϋ) της 
Αγγλικής γλώσσας εκτός αν έχουν πτυχίο ή μεταπτυχιακό 
τίτλο από Αγγλόφωνο πρόγραμμα. 

7. Δύο συστατικές επιστολές οι οποίες θα υποβάλλο¬ 
νται απευθείας από τον υπογράφοντα στην γραμματεία 
του Τμήματος (έντυπα ή ηλεκτρονικά). Δεν υποβάλλεται 
συστατική επιστολή από τον προτεινόμενο επιβλέποντα 
καθηγητή. 

8. Ειδικό έντυπο συμπληρωμένο από καθηγητή του 
Τμήματος, στο οποίο θα αναφέρεται η πρόθεση του/ 
της να αναλάβει την επίβλεψη του υποψηφίου κατά την 
εκπόνηση του ερευνητικού έργου και της διδακτορικής 
διατριβής, καθώς και τα δύο προτεινόμενα μέλη που θα 
συμπληρώσουν την Τριμελή Συμβουλευτική Επιτροπή 
(ΤΣΕ). 

9. Προσχέδιο πρότασης διδακτορικής διατριβής (μέ¬ 
χρι 1.500 λέξεις) που θα προσδιορίζει το θέμα, το οποίο 
θα πρέπει να είναι πρωτότυπο και προάγει τη γνώση 
στη συγκεκριμένη γνωστική περιοχή και περιλαμβάνει 
εισαγωγή, ανάλυση του σκεπτικού, προτεινόμενη μεθο¬ 
δολογία, βιβλιογραφία και χρονοδιάγραμμα (σε ετήσια 
βάση) για τις κύριες ενέργειες/στόχους κατά τη διάρκεια 
της φοίτησης. 

10. Υπεύθυνη Δήλωση του ν. 1599/1986 ότι έχει ενημε¬ 
ρωθεί για όλες τις υποχρεώσεις και όλους τους κανόνες 
δεοντολογίας που προκύπτουν από τους νόμους και 
του κανονισμούς του Τμήματος και του Πανεπιστημίου 
Θεσσαλίας. 

Η Γραμματεία ελέγχει την τυπικότητα των αιτήσεων 
και των δικαιολογητικών σύμφωνα με την ισχύουσα 
νομοθεσία και τον παρόντα κανονισμό και αφού ενη¬ 
μερώσει τα μέλη της ΓΣ κατόπιν διαβιβάζει τις αιτήσεις 
και τα συνημμένα δικαιολογητικά στη ΕΔΣ της Σχολής. 
Εάν το ερευνητικό αντικείμενο του προσχεδίου διδα¬ 
κτορικής διατριβής δεν είναι συναφές με το ερευνητικό 
αντικείμενο των μελών της ΕΔΣ η ΓΣ ορίζει νέα Τριμελή 
Επιτροπή Αξιολόγησης (ΤΕΑ) της συγκεκριμένης αίτη¬ 
σης. Η ΕΔΣ της Σχολής (ή η ΤΕΑ) εξετάζει τις αιτήσεις και 


τα συνυποβαλλόμενα έγγραφα και αν απαιτείται καλεί 
τους υποψηφίους σε συνέντευξη. Κατόπιν υποβάλει 
στην επόμενη τακτική ΓΣ της Σχολής εισήγηση, όπου 
αναφέρονται οι λόγοι για τους οποίους κάθε υποψή- 
φιος/α πρέπει ή δεν πρέπει να γίνει δεκτός/ή. Επίσης, 
υποβάλει εισήγηση για την καταλληλότητα της ΤΣΕ. Η 
ΓΣ της Σχολής, συνεκτιμώντας το υπόμνημα της ΕΔΣ (ή 
τηςΤΕΑ) και τη γνώμη του προτεινόμενου επιβλέποντα, 
εγκρίνει ή απορρίπτει αιτιολογημένα την αίτηση του/της 
υποψήφιου/ήφιας. Στην εγκριτική απόφαση ορίζεται ο 
επιβλέπων, η ΤΣΕ, κατόπιν εισήγησης του επιβλέποντα, 
η μορφή φοίτησης καθώς και η γλώσσα συγγραφής της 
διδακτορικής διατριβής. 

Άρθρο 7 

Επίβλεψη εκπόνησης διδακτορικής διατριβής 

Η ΓΣ αναθέτει στον προτεινόμενο επιβλέποντα την 
επίβλεψη της διδακτορικής διατριβής και ορίζει την ΤΣΕ, 
με αρμοδιότητα να πλαισιώνει και να υποστηρίζει την 
εκπόνηση και συγγραφή της. Στην ΤΣΕ μετέχουν ως μέλη, 
ο επιβλέπων και δύο ακόμη μέλη Δ.Ε.Π. α' βαθμίδας, ανα¬ 
πληρωτή και επίκουρου από το οικείο ή άλλο Α.Ε.Ι. ή 
καθηγητές αναγνωρισμένων ως ομοταγών ιδρυμάτων 
της αλλοδαπής, οι οποίοι είναι κάτοχοι διδακτορικού 
διπλώματος, ή ερευνητές των βαθμιδών Α', Β' ή Γ' από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογι- 
κών Ερευνών της Ακαδημίας Αθηνών ή από αναγνωρι¬ 
σμένα ερευνητικά κέντρα ή ινστιτούτα της αλλοδαπής 
και έχουν το ίδιο ή συναφές γνωστικό αντικείμενο με 
την υπό κρίση διδακτορική διατριβή. Στη ΤΣΕ μετέχει 
τουλάχιστον ένα (1) μέλος Δ.Ε.Π. από τις τρεις πρώτες 
βαθμίδες του οικείουΤμήματος.Τα μέλη της επιτροπής 
πρέπει να έχουν συναφές επιστημονικό έργο στο ευρύτε¬ 
ρο επιστημονικό πεδίο της προτεινόμενης διδακτορικής 
διατριβής. 

Ο επιβλέπων συμβουλεύει και καθοδηγεί τον/την 
υποψήφιο/α για όλα τα θέματα που σχετίζονται με την 
εκπόνηση της διδακτορικής διατριβής, όπως για παρά¬ 
δειγμα τη μεθοδολογία έρευνας κ.τλ. Ο επιβλέπων έχει 
τακτικές συναντήσεις και στενή ακαδημαϊκή συνεργασία 
με τον/την ΥΔ και τον/την ενθαρρύνει να παρουσιάζει 
την πορεία της διατριβής σε διάφορα σεμινάρια ή εκδη¬ 
λώσεις, σε μέλη ΔΕΠ του Τμήματος ή σε προπτυχιακά και 
μεταπτυχιακά μαθήματα. 

Αν για οποιονδήποτε λόγο ο επιβλέπων εκλείψει ή 
διαπιστωμένα αδυνατεί να τελέσει χρέη επιβλέποντος 
για μεγάλο χρονικό διάστημα, η ΓΣ της Σχολής, εκτιμώ¬ 
ντας τις περιστάσεις, αναθέτει σε άλλο μέλος ΔΕΠ την 
επίβλεψη, σύμφωνα με όσα ορίζονται στο άρθρο 39 του 
ν. 4485/2017, ύστερα από αίτηση του ΥΔ και γνώμη του 
προτεινόμενου επιβλέποντος, διαφορετικά σε ένα από 
τα άλλα δύο μέλη τηςΤΣΕ, ακόμη και καθ' υπέρβαση του 
μέγιστου αριθμού ΥΔ που μπορεί να επιβλέπεται από 
κάθε επιβλέποντα, σύμφωνα με όσα ορίζονται στον ΚΔΣ. 

Αν ο αρχικός επιβλέπων μετακινηθεί σε άλλο Α.Ε.Ι. 
ή Τμήμα Α.Ε.Ι. ή συνταξιοδοτηθεί, συνεχίζει να τελεί 
χρέη επιβλέποντος των διδακτορικών διατριβών που 

έχει αναλάβει και ο τίτλος απονέμεται από το Α.Ε.Ι., στο 
οποίο ανήκει τοΤμήμα, όπου ξεκίνησε η εκπόνηση της 
διατριβής. 

Κάθε καθηγητής προτείνεται να επιβλέπει μέχρι πέντε 
(5) υποψήφιους διδάκτορες, ή έξι (6) ΥΔ σε περίπτωση 
ενός ή περισσοτέρων ΥΔ μερικής φοίτησης. 

Άρθρο 8 

Χρονική Διάρκεια και Όροι Φοίτησης 

Σύμφωνα με την ισχύουσα νομοθεσία, η διαδικασία 
εκπόνησης διδακτορικής διατριβής δεν μπορεί να δι¬ 
αρκέσει λιγότερα από τρία (3) έτη από την ημερομηνία 
ορισμού της ΤΣΕ. Οι ΥΔ ανάλογα με την επιλογή τους 
κατατάσσονται σε μερικής ή πλήρους φοίτησης. Για τους 
ΥΔ που ολοκληρώνουν 8 έτη σπουδών από την ημερο¬ 
μηνία εγγραφής η ΤΣΕ εξετάζει το φάκελό τους και την 
πρόοδο της διατριβής τους και εισηγείται στη ΓΣ της 
Σχολής την συνέχιση ή διακοπή των σπουδών τους. Οι 
ΥΔ πλήρους φοίτησης, που επιθυμούν να ολοκληρώ¬ 
σουν τις διδακτορικές σπουδές τους στον ελάχιστο προ- 
βλεπόμενο χρόνο (τρία ημερολογιακά έτη), θα πρέπει 
αποδεδειγμένα να αφιερώνουν τον ελάχιστο χρόνο που 
αναλογεί σε 30 πιστωτικές μονάδες (ΕΈΤ5) ανά εξάμηνο. 
Είναι δυνατή η αναστολή φοίτησης για χρονικό διάστημα 
ενός συν ενός (1+1) έτους, μετά από επαρκώς αιτιολο¬ 
γημένη αίτηση του ΥΔ, αξιολόγηση και εισήγηση από 
την ΕΔΣ και έγκριση από τη ΓΣ. Μέχρι πέντε χρόνια από 
την ημερομηνία εγγραφής τους, οιΥΔ διατηρούν όλα τα 
δικαιώματα και τις παροχές που προβλέπονται για ΥΔ με 
βάση τους ισχύοντες νόμους. Μέχρι πέντε χρόνια μετά 
την ολοκλήρωση της διδακτορικής διατριβής, οι ΥΔ δι¬ 
ατηρούν όλα τα δικαιώματα πρόσβασης, δανεισμού και 
χρήσης των βιβλιοθηκών και ηλεκτρονικών υπηρεσιών 
του πανεπιστημίου. 

Άρθρο 9 

Διαδικασία Απόκτησης 

Διδακτορικού Διπλώματος 

Για την επιτυχή ολοκλήρωση του κύκλου διδακτορι¬ 
κών σπουδών οι ΥΔ οφείλουν να συμπληρώσουν 180 
Ε(ΤΓ$ (πιστωτικές μονάδες) σύμφωνα με τον παρακάτω 
Πίνακα. 


Πίνακας 1: 

Πιστωτικές Μονάδες ανά Αντικείμενο 

ΕΈΤ5 

Α. Προχωρημένη Στατιστική 
και Μεθοδολογία Έρευνας 

10+5 (Υ) 

Β. Μαθήματα Επιλογής 

0-10(Ε) 

Γ. Μαθητεία Ανάπτυξης Δεξιοτήτων 

0-10(Ε) 

Δ. Διδασκαλία στο προπτυχιακό 
πρόγραμμα σπουδών (ΠΠΣ) 

0-30 (Ε) 

Ε. Επιστημονικές 

παρουσιάσεις ερευνητικού έργου 

3+2 (Υ) 

ΣΤ. Επιστημονικές δημοσιεύσεις 

10-20 (Υ) 

Ζ. Διδακτορική Διατριβή 

120 (Υ) 


Ε: κατ’ επιλογή, Υ: υποχρεωτικό 


Α. Προχωρημένη Στατιστική και ΜεθοδολογίαΈρευνας. 

Το μάθημα προχωρημένης στατιστικής που προ- 
σφέρεται από το Τμήμα διδάσκεται σε ένα ακαδημαϊκό 
εξάμηνο είναι υποχρεωτικό και αντιστοιχεί σε 10 Ε(ΙΤ5. 
Τα 5 Ε(ΙΤ5 της μεθοδολογίας έρευνας μπορούν να κατο¬ 
χυρωθούν με: (α) επιτυχή παρακολούθηση μαθήματος 
που αφορά τη Μεθοδολογία Έρευνας και Στατιστικής 
που προσφέρεται από Μεταπτυχιακό ή Διδακτορικό 
Πρόγραμμα Σπουδών (π.χ., ποιοτικές μέθοδοι έρευνας) 
αναγνωρισμένου ΑΕΙ/ΑΤΕΙ ή ερευνητικού κέντρου της 
Ελλάδας ή/και του εξωτερικού και εγκρίνεται από τη ΓΣ 
της Σχολής, ή (β) από πρόγραμμα υπό την επίβλεψη του 
επιβλέποντος καθηγητή που αποσκοπεί στην ανάπτυξη 
γνώσεων και δεξιοτήτων σε θέματα μεθοδολογίας έρευ¬ 
νας και στατιστικής του ΥΔ, ή (γ) από συνδυασμό των 
παραπάνω (α) και (β). 

Β. Μαθήματα επιλογής. 

Οι ΥΔ μπορούν να συγκεντρώσουν έως 10 ΕΈΤ5 από 
την επιτυχή παρακολούθηση μαθημάτων επιλογής. Τα 
μαθήματα επιλογής μπορούν προέρχονται από Πρό¬ 
γραμμα Μεταπτυχιακού Σπουδών (ΠΜΣ) του ιδίου ή 
άλλου Τμήματος και πρέπει να είναι συναφή με το ευ¬ 
ρύτερο πεδίο έρευνας του ΥΔ. Γ ια τα μαθήματα επιλογής 
χρειάζεται: (α) η γραπτή συναίνεση του επιβλέποντος 
καθηγητή, και (β) η διασφάλιση - με ευθύνη του επιβλέ- 
ποντα καθηγητή - ότι τα μαθήματα ανήκουν σε εγκεκρι¬ 
μένα Μεταπτυχιακά ή/και Διδακτορικά Προγράμματα. 

Γ. Μαθητεία ανάπτυξης δεξιοτήτων. 

Η μαθητεία ανάπτυξης δεξιοτήτων αφορά την εξά¬ 
σκηση του ΥΔ σε ακαδημαϊκούς χώρους δράσης (εργα¬ 
στήρια, ερευνητικά κέντρα, κ.λπ.) ή επαγγελματικούς 
φορείς (κλινικές, κέντρα υπηρεσιών άσκησης, αθλητικού 
τουρισμού, κινητικής αναψυχής, κ.λπ.) και τη σύνδεση 
της θεωρητικής κατάρτισης με την πρακτική εφαρμογή. 
Η μαθητεία δύναται ακόμη να συμπεριλαμβάνει τη συμ¬ 
μετοχή σε ερευνητικό πρόγραμμα με υποχρέωση παρα¬ 
δοτέων από τον υποψήφιο, το σχεδίασμά και υποβολή 
πρότασης για τη χρηματοδότηση ερευνητικών προγραμ¬ 
μάτων, την εκπαίδευση σε μία πειραματική μεθοδολογία, 
την υλοποίηση παρεμβατικών προγραμμάτων, συμμετο¬ 
χή σε διδακτικό έργο της Σχολής, κ.τλ. Η πραγματοποί¬ 
ηση της μαθητείας ελέγχεται και αξιολογείται από τον 
επιβλέποντα καθηγητή. 

Δ. Διδασκαλία στο ΠΠΣ. 

Οι ΥΔ έχουν δικαίωμα να επιλέξουν να διδάξουν στο 
Προπτυχιακό Πρόγραμμα Σπουδών (ΠΠΣ) τουΤΕΦΑΑ 
για ένα ακαδημαϊκό εξάμηνο (8 διδακτικές ώρες/εβδο¬ 
μάδα) λαμβάνοντας 15 ΕΈΤ5 και απαλλάσσονται από τα 
10 ΕΈΤ5 της μαθητείας ανάπτυξης δεξιοτήτων και από τα 
5 ΕΈΤ5 των μαθημάτων επιλογής. Οι ΥΔ που επιλέγουν 
να διδάξουν στον Προπτυχιακό κύκλο σπουδών του 
ΤΕΦΑΑ για δύο ακαδημαϊκά εξάμηνα (8+8 διδακτικές 
ώρες/εβδομάδα) λαμβάνουν 30 ΕΈΤ5 και απαλλάσσο¬ 
νται επιπλέον από τα 10 ΕΈΤ5 των δημοσιεύσεων (μία 
δημοσίευση αντί για δύο) και από τα 5 Ε(ΤΓ5 των μαθη¬ 
μάτων επιλογής (σε περίπτωση διδασκαλίας λιγότερων 
ωρών/εβδομάδα, τα ΕΈΤ5 θα αναγνωρίζονται ανάλογα). 
Τα μαθήματα του ΠΠΣ που θα προσφέρονται για διδα¬ 
σκαλία από τους ΥΔ θα αναρτώνται από τη Γραμματεία 

της Σχολής κάθε εξάμηνο. Ο ΥΔ πρέπει να έχει συνάφεια 
με το μάθημα που θα επιλέξει να διδάξει (κύρια ή δευ- 
τερεύουσα ειδικότητα ή προηγούμενη διδακτική/ερ- 
γασιακή εμπειρία ή σχέση με τη διδακτορική διατριβή). 
Σε κάθε περίπτωση, η επιλογή των ΥΔ για διδασκαλία 
σε μαθήματα του ΠΠΣ γίνεται από τη ΓΣ. Η διδασκαλία 
μπορεί να επιλεγεί σε οποιοδήποτε ακαδημαϊκό εξάμηνο 
του ΔΚΣ. Η ΓΣ της Σχολής ορίζει τις υποχρεώσεις και τα 
δικαιώματα του ΥΔ ως διδάσκοντα στο ΠΠΣ. 

Ε. Επιστημονικές παρουσιάσεις ερευνητικού έργου. 

Οι ΥΔ πρέπει να παρουσιάσουν μέρος της εργασίας 
τους σε ένα ή περισσότερα επιστημονικά συνέδρια της 
ημεδαπής ή της αλλοδαπής. Συγκεκριμένα, πρέπει να 
παρουσιάσουν (ως κύριοι ερευνητές) μία τουλάχιστον 
προφορική ανακοίνωση (3 Ε0Τ5) και τουλάχιστον μία 
αναρτημένη ανακοίνωση (2 Ε(ΙΤ5). Οι ΥΔ πρέπει να προ¬ 
σκομίσουν αντίγραφο των πρακτικών του/των συνεδρί- 
ου(ων). 

ΣΤ. Επιστημονικές δημοσιεύσεις. 

Προκειμένου να υποστηρίξουν τη διδακτορική τους 
διατριβή, οι ΥΔ οφείλουν να παρουσιάσουν επιστολές 
αποδοχής ή αντίγραφα δύο (2) τουλάχιστον σχετικών δη¬ 
μοσιεύσεων (ή μία σύμφωνα με όσα περιγράφονται στο 
9Δ) με δεδομένα που προέρχονται από τη διδακτορική 
έρευνα του ΥΔ σε περιοδικά με συντελεστή απήχησης 
(ίιπρΒεΐ ίθεΐοι-) της βάσης 151. Μία από τις δημοσιεύσεις 
θα μπορούσε να είναι ανασκόπηση πάνω στο θέμα της 
διατριβής. Ο ΥΔ οφείλει να έχει κύριο ρόλο στη διαδι¬ 
κασία των δημοσιεύσεων, αναλαμβάνοντας το φόρτο 
εργασίας που αναλογεί σε μια τέτοια προσπάθεια ως 
πρώτος συγγραφέας. 

Ζ. Διδακτορική διατριβή. 

Ο τρόπος συγγραφής είναι ενιαίος για όλους τους 
ΥΔ και περιγράφεται στην ιστοσελίδα του προγράμμα¬ 
τος. Εναλλακτικά, η διατριβή μπορεί να έχει τη μορφή 
τουλάχιστον τριών (3) δημοσιευμένων άρθρων (με την 
προϋπόθεση ότι τα άρθρα είναι τμήματα μιας ενιαίας 
ερευνητικής εργασίας) στα οποία ο ΥΔ είναι πρώτος 
συγγραφέας και τα οποία δεν έχουν χρησιμοποιηθεί σε 
άλλες διατριβές. Ένα από τα τρία επιστημονικά άρθρα 
μπορεί να είναι ανασκοπικό άρθρο ή κεφάλαιο σε βι¬ 
βλίο της αλλοδαπής ως πρώτος συγγραφέας. Σ' αυτή 
την περίπτωση προηγείται μια εισαγωγή, όπου εξηγείται 
η συνεισφορά των ερευνών που παρουσιάζονται στα 
άρθρα (ή κεφάλαιο) στην πρόοδο της επιστήμης και των 
εφαρμογών των ερευνών αυτών στο αντικείμενο που 
πραγματεύεται, και ένας επίλογος ο οποίος περιλαμβά¬ 
νει και προτάσεις για μελλοντικές μελέτες. Η γλώσσα 
συγγραφής της διδακτορικής διατριβής μπορεί να είναι 
η Ελληνική ή η Αγγλική (ορίζεται στην αρχική αίτηση 
του ΥΔ). 

Η διατριβή παραδίδεται σε έντυπη και ηλεκτρονική 
μορφή στην Γραμματεία από τον ΥΔ για να παραδοθεί 
στον κύριο επιβλέποντα καθηγητή και τα μέλη τηςΤΣΕ 
και απαραίτητα περιλαμβάνει: α) τίτλο και περίληψη 
στα Αγγλικά και Ελληνικά, β) κατάλογο διαγραμμάτων, 
πινάκων, φωτογραφιών (εάν υπάρχουν) και κατάλογο 
με τις συντομεύσεις, γ) ευχαριστίες του συγγραφέα 
(3<±ηοννΙθςΐ9θΐηθηΐ5), δ) κατάλογο με τις αρμοδιότητες 


του ΥΔ κατά τη διάρκεια εκπόνησης της διατριβής, και 
ε) κατάλογο με τις δεξιότητες που αποκτήθηκαν από 
την διαδικασία. Ο επιβλέπων και τα υπόλοιπα δύο μέλη 
τηςΤΣΕ, υποχρεούνται εντός 60 ημερών να κρίνουν την 
αρτιότητα της διατριβής και να εισηγηθούν στην ΕΔΣ 
σχετικά με τη δυνατότητα παρουσίασής της. 

Η ΤΣΕ δέχεται ή απορρίπτει αίτηση του ΥΔ για τη δη¬ 
μόσια υποστήριξη και την αξιολόγησή της. Ο επιβλέπων 
και η ΤΣΕ έχουν το δικαίωμα να ζητήσουν περαιτέρω 
διορθώσεις από τον/την ΥΔ. Αν η ΤΣΕ αποδεχθεί την αί¬ 
τηση του ΥΔ, συντάσσει αναλυτική εισηγητική έκθεση 
και την υποβάλλει στην ΕΔΣ η οποία είναι υποχρεωμένη 
εντός ενός μηνάς να εισηγηθεί στην ΓΣ της Σχολής την 
Επταμελή Εξεταστική Επιτροπή (ΕΕΕ) αφού ελέγξει την 
πληρότητα του φακέλου του ΥΔ. 

Η τελική αξιολόγηση της Διατριβής του ΥΔ γίνεται από 
την ΕΕΕ. Στην ΕΕΕ μετέχουν τα μέλη τηςΤΣΕ, εκτός από τα 
αφυπηρετήσαντα μέλη αυτής, τα οποία με απόφαση της 
ΓΣτης Σχολής αντικαθίστανται από ισάριθμα μέλη που 
πληρούν τα κριτήρια του δεύτερου και τρίτου εδαφίου 
της παραγράφου 2 του άρθρου 39, καθώς και τέσσερα 
(4) επιπλέον μέλη, που ορίζονται από τη ΓΣ της Σχολής 
και πληρούν τα κριτήρια του δευτέρου εδαφίου της πα¬ 
ραγράφου 2 του άρθρου 39. Συγκεκριμένα, τα υπόλοιπα 
4 μέλη της ΕΕΕ μπορεί να είναι μέλη Δ.Ε.Π. α' βαθμίδας, 
αναπληρωτή και επίκουρου από το οικείο ή άλλο Α.Ε.Ι. 
ή καθηγητές αναγνωρισμένων ως ομοταγών ιδρυμάτων 
της αλλοδαπής, οι οποίοι είναι κάτοχοι διδακτορικού 
διπλώματος, ή ερευνητές των βαθμιδών Α', Β' ή Γ' από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο με την 
υπό κρίση διδακτορική διατριβή. 

Η διδακτορική διατριβή υποστηρίζεται δημόσια από 
τον ΥΔ. Η διαδικασία της δημόσιας υποστήριξης προϋ¬ 
ποθέτει τη φυσική παρουσία των τεσσάρων (4) τουλά¬ 
χιστον μελών της ΕΕΕ ενώ τα λοιπά μέλη μπορούν να 
συμμετέχουν και μέσω τηλεδιάσκεψης. Στη συνέχεια, η 
εξεταστική επιτροπή συνεδριάζει χωρίς την παρουσία 
τρίτων, κρίνει την εργασία ως προς την ποιότητα, την 
πληρότητα, την πρωτότυπη σκέψη και τη συμβολή της 
στην επιστήμη και με βάση αυτά τα κριτήρια την εγκρί¬ 
νει, με πλειοψηφία πέντε (5) τουλάχιστον από τα μέλη 
της.Τα αφυπηρετήσαντα μέλη τηςΤΣΕ, που έχουν αντι- 
κατασταθεί σύμφωνα με την παράγραφο 2, μπορεί να 
παρίστανται κατά τη συνεδρίαση χωρίς δικαίωμα ψήφου. 

Η διδακτορική διατριβή αξιολογείται ως επιτυχής ή 
απορριπτέα. Σε περίπτωση επιτυχούς αξιολόγησης χω¬ 
ρίς διορθώσεις, ο ΥΔ βαθμολογείται από το πέντε (5) 
μέχρι το δέκα (10) και η έκδοση της απόφασης και η κα¬ 
τάθεση της βαθμολογίας πρέπει να γίνει μέσα σε χρονικό 
διάστημα ενός μήνα από την ημέρα της υποστήριξής 
της. Η εν λόγω βαθμολογία αντιστοιχεί με τον μέσο όρο 
βαθμολόγησης των μελών της ΕΕΕ. Σε περίπτωση επιτυ¬ 
χούς αξιολόγησης με διορθώσεις ή συμπληρώσεις, ο ΥΔ 
βαθμολογείται από το πέντε (5) μέχρι το δέκα (10) και 




9892 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'831/09.03.2018 


οφείλει να ολοκληρώσει τις διορθώσεις/συμπληρώσεις 
και να παραδώσει τη διορθωμένη διατριβή στη Γραμ¬ 
ματεία εντός έξι (6) μηνών από την ημέρα υποστήριξης 
της διατριβής. Σε αυτή την περίπτωση, ο επιβλέποντας 
οφείλει να ελέγξει την αρτιότητα των διορθώσεων/συ- 
μπληρώσεων και να καταθέσει την βαθμολογία μέσα σε 
χρονικό διάστημα 30 εργάσιμων ημερών (απότην ημέρα 
παράδοσης της διορθωμένης διατριβής από τον ΥΔ στην 
Γραμματεία). Προκειμένου να διευκολυνθεί το έργο της 
επιτροπής ως προς την αξιολόγηση και τη βαθμολόγηση 
της Διατριβής, προτείνεται η χρήση της σχετικής Φόρμας 
Αξιολόγησης Διδακτορικής Διατριβής με συγκεκριμένα 
κριτήρια στη βάση σχετικής πρότασης της ΕΔΣ. Σε πε¬ 
ρίπτωση απόρριψης της διατριβής καθορίζεται από την 
ΕΕΕ νέα ημερομηνία αξιολόγησης τουλάχιστον δώδεκα 
(12) μήνες μετά την πρώτη κρίση. Σε περίπτωση και δεύ¬ 
τερης απόρριψης ο ΥΔ διαγράφεται από το διδακτορικό 
κύκλο σπουδών. Επίσης, σε περίπτωση που διαπιστω¬ 
θούν φαινόμενα λογοκλοπής η διατριβή απορρίπτεται 
χωρίς ο υποψήφιος να έχει το δικαίωμα επανεξέτασης. 

Η εγκεκριμένη διατριβή κατατίθεται στη Γραμματεία 
σε τέσσερα (4) αντίτυπα, δύο (2) έντυπα βιβλιοδετημένα 
και δύο (2) ηλεκτρονικά σε Έϋ. Η αναγόρευση του ΥΔ σε 
διδάκτορα γίνεται από τη ΓΣ της Σχολής. 

Άρθρο 10 

Έλεγχος Προόδου 

Οι Υποψήφιοι Διδάκτορες οφείλουν: 

(α) να υποβάλουν στη Γραμματεία την ερευνητική πρό¬ 
ταση (μέχρι 2.000 λέξεις) και να υποστηρίξουν δημόσια, 
μετά από σχετική ανακοίνωση και σε χώρο του Τμήμα¬ 
τος, την πρόταση της διδακτορικής τους διατριβής εντός 
δώδεκα (12) μηνών ή δεκαοχτώ (18) μήνες για τους μερι¬ 
κής φοίτησης από την ημερομηνία που γίνονται δεκτοί 
ως ΥΔ. Η ερευνητική πρόταση πρέπει να παρουσιάζει τις 
ετήσιες ενέργειες/στόχους οι οποίες θα καλύπτουν την 
διάρκεια των σπουδών τους (πχ, 1 ο έτος: ανασκόπηση 
βιβλιογραφίας, παρακολούθηση μαθημάτων, παρουσί¬ 
αση σε συνέδριο, υποβολή ανασκόπησης προς δημοσί¬ 
ευση, 2ο έτος: πιλοτική μελέτη, αναζήτηση εθελοντών, 
προκαταρτική συγκέντρωση και ανάλυση δεδομένων, 
3ο έτος...). Μετά την έγκριση της ερευνητικής πρότασης 
για διδακτορική διατριβή απαραίτητα αυτή ελέγχεται και 
εγκρίνεται από την Επιτροπή Βιοηθικής του Τμήματος. 
Αντίγραφο της έγκρισης της Επιτροπής Βιοηθικής θα 
πρέπει να υποβάλλεται στη Γραμματεία του Τμήματος 
(φάκελος ΥΔ), μαζί με την υπογεγραμμένη συμφωνία 
του ΥΔ και της ΤΣΕ για τα πνευματικά δικαιώματα της 
διδακτορικής διατριβής και την περαιτέρω χρήση των 
ερευνητικών δεδομένων/αποτελεσμάτων που θα προ¬ 
κόψουν από την έρευνα. 

(β) σε συνεργασία με τον κύριο επιβλέποντα, να υπο¬ 
βάλουν στη Γραμματεία ετήσια έκθεση προόδου. Στην εν 
λόγω έκθεση αναφέρονται τα πεπραγμένα της χρονιάς 
και το κατά πόσον οι στόχοι που είχαν προγραμματιστεί 
έχουν επιτευχθεί ή όχι. Εάν όχι, τότε η ΕΔΣ προτείνει τρό¬ 
πους επανάκτησης του χαμένου εδάφους. Η Γραμματεία 
στη συνέχεια προωθεί την ετήσια έκθεση στην επόμενη 
ΓΣ της Σχολής προς έγκριση. Οι ΥΔ υποχρεούνται να πα¬ 


ρουσιάσουν τουλάχιστον μία δημόσια παρουσίαση για 
την πρόοδο των διδακτορικών τους σπουδών. 

(γ) να συμμετέχουν ενεργά στην επιστημονική (π.χ, 
παρακολούθηση σεμιναρίων τα οποία οργανώνονται 
για ΥΔ) και εκπαιδευτική (πχ, σε διδασκαλία εργαστηρια¬ 
κών μαθημάτων ή μαθημάτων εφαρμογών ή πρακτικών 
μαθημάτων ή συνδυασμό των προηγούμενων) ζωή του 
Τμήματος, 

(δ) να έχουν συστηματική παρουσία (για τους πλήρους 
φοίτησης) με ευθύνη του επιβλέποντα. 

Οι παρουσιάσεις των ερευνητικών προτάσεων και 
της προόδου γίνονται σε ειδικά σεμινάρια που διορ- 
γανώνεται δύο (2) φορές ετησίως σε ημερομηνίες που 
ορίζονται από την ΕΔΣ. Η Γραμματεία του ΤΕΦΑΑ δια¬ 
τηρεί ηλεκτρονικό αρχείο και ξεχωριστό φάκελο για 
κάθε ΥΔ, ο οποίος ξεκινά με τον Πίνακα «Απόκτηση Δι¬ 
δακτορικού: Α ως το Ω» και ακολουθούν αριθμημένα 
τα έγγραφα που αντιστοιχούν στον Πίνακα. Αντίγραφο 
του φακέλου διατηρείται και από τον επιβλέποντα κα¬ 
θηγητή. Οι ΥΔ είναι υποχρεωμένοι σε ετήσια βάση να 
ενημερώνουν την γραμματεία του ΤΕΦΑΑ και τον επι- 
βλέποντα, καθώς και τους φακέλους που διατηρούνται 
απ' αυτούς για μεταβολές που τους αφορούν στον Πίνα¬ 
κα «Απόκτηση Διδακτορικού: Α ως το Ω» υποβάλλοντας 
τα σχετικά έγγραφα που αποδεικνύουν την πρόοδο των 
σπουδών τους. 

Άρθρο 11 
Δεοντολογία 

Οι ΥΔ, οι επιβλέποντες καθηγητές και τα μέλη των 
επιτροπών αξιολόγησης του ΥΔ είναι υποχρεωμένοι να 
ακολουθούν όλες τις υποχρεώσεις τους που προκύπτουν 
από τους κανόνες δεοντολογίας του Πανεπιστημίου, του 
ΤΕΦΑΑ, των αποφάσεων των ΓΣ της Σχολής και της κοινά 
αποδεκτής ακαδημαϊκής δεοντολογίας και ηθικής στις 
περιπτώσεις που η δεοντολογία και ηθική δεν ορίζονται 
σε σχετικά κείμενα. Ιδιαίτερη έμφαση θα πρέπει να δοθεί 
στους διεθνείς κανόνες και τις συνέπειες που διέπουν 
την λογοκλοπή. 

Με τα δικαιολογητικά της εγγραφή τους για απόκτηση 
ΔΔ στη Γραμματεία του Τμήματος, οι υποψήφιοι υπο¬ 
βάλλουν Υπεύθυνη δήλωση του ν 1599/1986, ότι έχουν 
ενημερωθεί για τις υποχρεώσεις τους και τους κανόνες 
δεοντολογίας που προκύπτουν: 

1. Από τον παρόντα κανονισμό σπουδών. 

2. Από (α) την Εθνική Επιτροπή Βιοηθικής (ΓιΐΐρΥ/νννννν. 
όίοθΐΓιίςε.ςι·/), (β) τον κανονισμό Δεοντολογίας του Πα¬ 
νεπιστημίου Θεσσαλίας και (γ) από άλλα σχετικά κείμενα 
του ΤΕΦΑΑ (π.χ., αποφάσεις της Εσωτερικής Επιτροπής 
Δεοντολογίας Γιΐΐρ://νννννν.ρθ.υΐΓι.9Γ/ςιη5/ίηάθχ.ρΓιρ/θΙ/ 
θΓθυηθ/άθοηΐοΙορίΒ). 

3. Από τον Πίνακα «Απόκτηση Διδακτορικού: Α ως το 
Ω» του ΤΕΦΑΑ. 

Κατά τη διάρκεια της εκπόνησης της διδακτορικής δι¬ 
ατριβής, οι ΥΔ οφείλουν να τηρούν τους κανόνες ηθικής 
και δεοντολογίας της ερευνητικής δραστηριότητας του 
Τμήματος. Για λόγους διαφάνειας, οι υποψήφιοι πρέπει 
να τηρούν αρχείο πρωτογενών δεδομένων της μελέτης 

τους, αρχείο στατιστικών αναλύσεων, αρχείο εγκρίσεων 
από διάφορους φορείς και αποδεικτικά ελέγχων λογο- 
κλοπής. Αντίγραφα των αρχείων πρέπει να παραδίδονται 
στον επιβλέποντα και να φυλάσσονται απ' αυτόν έτσι 
ώστε να μπορούν να κοινοποιούνται σε οποιοδήποτε 
φορέα τα ζητήσει. 

Άρθρο 1 

Κοινά Διδακτορικά Προγράμματα 
με Συνεπίβλεψη 

ΤοΤΕΦΑΑ ενθαρρύνει τις συνεργασίες με άλλα πανεπι¬ 
στήμια του εξωτερικού καθώς και με ερευνητικά κέντρα 
και ινστιτούτα, όπως περιγράφεται από το άρθρο 13Α 
του ν. 4310/2014, συμπεριλαμβανομένων των ερευνητι¬ 
κών κέντρων της Ακαδημίας Αθηνών και του Ιδρύματος 
Ιατροβιολογικών Ερευνών της Ακαδημίας Αθηνών για 
την εκπόνηση διδακτορικών διατριβών με συνεπίβλεψη 
σύμφωνα με την ισχύουσα νομοθεσία. Βασική προϋπό¬ 
θεση είναι η υπογραφή ειδικού πρωτοκόλλου συνεργα¬ 
σίας (ΕΠΣ) μεταξύ των δύο φορέων, όπου περιγράφονται 
οι συνθήκες και λεπτομέρειες που οδηγούν στην επιτυχή 
ολοκλήρωση της προσπάθειας. Στην περίπτωση αυτή, 
τη διοικητική ευθύνη της εκπόνησης της διδακτορικής 
διατριβής αναλαμβάνει ένα από τα συνεργαζόμενα 
Ιδρύματα, ορίζεται ένας επιβλέπων από κάθε συνεργα- 
ζόμενο Ίδρυμα/φορέα και η εκπόνηση της διατριβής 
διαρκεί τουλάχιστον τρία (3) έτη από τον ορισμό των 
επιβλεπόντων μελώνΔ.Ε.Π./ερευνητών.Τα σχετικά με τη 
διαδικασία εκπόνησης της διατριβής, από την επιλογή 
του ΥΔ έως και την απονομή του διδακτορικού τίτλου, 
καθώς και η χορήγηση ενιαίου ή χωριστού τίτλου σε πε¬ 
ρίπτωση συνεργασίας μεταξύ Ιδρυμάτων, προβλέπονται 
στο οικείο ΕΠΣ, που καταρτίζεται από τα συνεργαζόμενα 
Τμήματα/φορείς και εγκρίνεται απάτην οικεία Σύγκλητο 
και τα συλλογικά όργανα διοίκησης των Ερευνητικών 
Κέντρων. Με απόφαση του Υπουργού Παιδείας, Έρευνας 
και Θρησκευμάτων, που δημοσιεύεται στην Εφημερίδα 
της Κυβερνήσεως, καθορίζεται κάθε θέμα σχετικά με 
την εκπόνηση διδακτορικών διατριβών με συνεπίβλεψη 
με αναγνωρισμένα ως ομοταγή Ιδρύματα ή ερευνητικά 
κέντρα και ινστιτούτα της αλλοδαπής. Η σχετική πρότα¬ 
ση δημιουργίας ανάλογου διδακτορικού προγράμματος 
διαβιβάζεται στην ΕΔΣ η οποία και εισηγείται στη ΓΣτης 
Σχολής την αποδοχή ή απόρριψή της. 

Άρθρο 13 

Πρότυπο Διδακτορικού Τίτλου 

Το πρότυπο του απονεμόμενου διδακτορικού τίτλου 
μπορεί να είναιΤμηματικό, Διατμηματικό ή Διιδρυματικό, 
σύμφωνα και με τις σχετικές αποφάσεις της Συγκλήτου 
του Πανεπιστημίου Θεσσαλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 21 Φεβρουάριου 2018 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 


Αριθμ. 2860/18/ΓΠ (2) 

Κανονισμός Διδακτορικών Σπουδών του Τρήμα¬ 
τος Πληροφορικής με Εφαρμογές στη Βιοϊατρι- 
κή της Σχολής Θετικών Επιστημών του Πανεπι¬ 
στημίου Θεσσαλίας. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 45, παρ. 2 του ν. 4485/2017 
(ΦΕΚ 114/4-8-2017, Α'), σύμφωνα με τις οποίες «Με 
απόφαση της Συνέλευσης του Τμήματος καταρτίζεται 
ο Κανονισμός Διδακτορικών Σπουδών του Τμήματος, ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυα¬ 
κό τόπο του Ιδρύματος και κοινοποιείται στο Υπουργείο 
Παιδείας,, Έρευνας και Θρησκευμάτων». 

2. Τις διατάξεις του άρθρου 85, παρ. 6, εδ. β του ν. 4485/ 
2017 (ΦΕΚ 114/4-8-2017, Α'), σύμφωνα με τις οποίες «Τα 
ΑΕΙ οφείλουν, μέσα σε προθεσμία έξι (6) μηνών από την 
έναρξη ισχύος του παρόντος νόμου να καταρτίσουν και 
να δημοσιεύσουν τους Κανονισμούς του άρθρου 45». 

3. Την απόφαση της Συνέλευσης του Τμήματος Πλη¬ 
ροφορικής με Εφαρμογές στη Βιοϊατρική στην αρ. 10/ 
24-01-2018 συνεδρίασή της. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολο¬ 
γισμού του Ιδρύματος, αποφασίζουμε: 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ 
ΤΟΥΤΜΗΜΑΤΟΣ ΠΛΗΡΟΦΟΡΙΚΗΣ 
ΜΕ ΕΦΑΡΜΟΓΕΣ ΣΤΗ ΒΙΟΪΑΤΡΙΚΗ ΤΗΣ ΣΧΟΛΗΣ 
ΘΕΤΙΚΩΝ ΕΠΙΣΤΗΜΩΝ 
ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

1. Γενικές Διατάξεις. 

Η δομή, οργάνωση, λειτουργία και αξιολόγηση του 
Προγράμματος Διδακτορικών Σπουδών του Τμήματος 
Πληροφορικής με Εφαρμογές στη Βιοϊατρική διέπονται 
από την ισχύουσα νομοθεσία (ν. 4485/2017) και από 
τις διατάξεις του παρόντος κανονισμού που εξειδικεύει 
και συμπληρώνει το ισχύον νομοθετικό πλαίσιο. Για όσα 
θέματα δεν καλύπτονται στον παρόντα κανονισμό λει¬ 
τουργίας, ισχύουν τα οριζόμενα στον Εσωτερικό Κανονι¬ 
σμό του Πανεπιστημίου Θεσσαλίας ή/και στον ισχύοντα 
σχετικό νόμο. 

2. Σκοπός Προγραμμάτων Διδακτορικών Σπουδών. 

Το Πρόγραμμα Διδακτορικών Σπουδών του Τμήμα¬ 
τος Πληροφορικής με Εφαρμογές στη Βιοϊατρική έχει 
ως πρωταρχικό σκοπό την ανάπτυξη ερευνητών για την 
προαγωγή της επιστήμης. Στόχος είναι οι Υποψήφιοι Δι¬ 
δάκτορες (Υ.Δ.) να παράγουν πρωτότυπη και καινοτόμο 
επιστημονική έρευνα σε όλους τους τομείς και τα γνω¬ 
στικά αντικείμενα που θεραπεύει το Ίδρυμα, ώστε να 
είναι σε θέση να στελεχώσουν πανεπιστήμια, ερευνητικά 
κέντρα, επιχειρήσεις και οργανισμούς ιδιωτικού και δη¬ 
μόσιου τομέα στην Ελλάδα και διεθνώς. Οι διδακτορικές 
σπουδές του Τμήματος οδηγούν στην απονομή Διδακτο¬ 
ρικού Διπλώματος (Δ.Δ.) βάσει των κείμενων διατάξεων. 

3. Όργανα Διοίκησης. 

Όργανο διοίκησης του Προγράμματος Διδακτορικών 
Σπουδών, όπως προβλέπεται από την ισχύουσα νομο¬ 
θεσία, είναι η Συνέλευση του Τμήματος, η οποία είναι η 
μόνη αρμόδια, για να καταρτίζει και να υποβάλλει στη 
Σύγκλητο του Π.Θ. προτάσεις για τη σύνταξη, τροπο¬ 
ποίηση ή αναθεώρηση του Κανονισμού Διδακτορικών 
Σπουδών. Συγκεκριμένα η Συνέλευση του Τμήματος έχει 
τις ακόλουθες αρμοδιότητες: 

• Εκδίδει προσκλήσεις εκδήλωσης ενδιαφέροντος για 
επιλογή Υποψήφιων Διδακτόρων (Υ.Δ.). 

• Καθορίζει τα θέματα των Διδακτορικών Διατριβών 
(Δ.Δ.) της πρόσκλησης. 

• Αναθέτει σεΤριμελείς Επιτροπές την αξιολόγηση των 
υποψηφιοτήτων ανά διδακτορική διατριβή. Συγκεκρι¬ 
μένα, η κάθε Τριμελής Επιτροπή Αξιολόγησης εξετάζει 
τις αιτήσεις και τα υποβαλλόμενα έγγραφα, καλεί τους 
υποψηφίους σε συνεντεύξεις και υποβάλλει αιτιολογη¬ 
μένες προτάσεις για την αποδοχή ή μη των υποψηφίων 
στη Συνέλευση του Τμήματος. 

• Ορίζει τα μέλη των συμβουλευτικών επιτροπών για 
την εκπόνηση διδακτορικών διατριβών και τα μέλη των 
εξεταστικών επιτροπών. 

• Εγκρίνει τις ετήσιες εκθέσεις προόδου των Υποψή¬ 
φιων Διδακτόρων. 

• Ορίζει τη γλώσσα συγγραφής της Διδακτορικής Δι¬ 
ατριβής. 

• Απονέμει τα Διδακτορικά Διπλώματα. 

■ Διευθετεί κάθε θέμα που δεν προβλέπεται από τις 
επιμέρους διατάξεις της ισχύουσας νομοθεσίας και του 
παρόντος κανονισμού. 

4. Πρόσκληση εκδήλωσης ενδιαφέροντος για επιλογή 
Υποψήφιων Διδακτόρων. 

Το Τμήμα μπορεί να εκδίδει πρόσκληση εκδήλωσης 
ενδιαφέροντος για θέσεις υποψήφιων διδακτόρων, 
σύμφωνα με όσα ορίζονται στον παρόντα Κανονισμό 
Διδακτορικών Σπουδών. Οι σχετικές προσκλήσεις δημο¬ 
σιοποιούνται δια του ημερήσιου τύπου και αναρτώνται 
στον διαδικτυακό τόπο του Τμήματος. Οι προϋποθέσεις, 
οι όροι, οι προθεσμίες και οι διαδικασίες κατάθεσης υπο¬ 
ψηφιοτήτων και επιλογής Υ.Δ., καθώς και οι πρόσθετες 
υποχρεώσεις των Υ.Δ. και τα χρονικά όρια ολοκλήρωσης 
των Δ.Δ., μνημονεύονται ρητά στις σχετικές προσκλή¬ 
σεις. Επιστήμονες ενδιαφερόμενοι για τη λήψη Δ.Δ. 
μπορούν να υποβάλουν αίτηση συμμετοχής καθ' όλη 
τη διάρκεια του ακαδημαϊκού έτους, ακόμα και χωρίς 
να έχει προηγουμένως εκδοθεί πρόσκληση εκδήλωσης 
ενδιαφέροντος για θέσεις υποψήφιων διδακτόρων. 

5. Επιλογή Φοιτητών και Εγγραφή στο Πρόγραμμα 

5.1 Υποψήφιοι. 

Δικαίωμα υποβολής αίτησης για την εκπόνηση Διδα¬ 
κτορικής Διατριβής (Δ.Δ.) στο Τμήμα έχουν όσοι εμπί¬ 
πτουν στις ακόλουθες κατηγορίες: 

ί. Οι κάτοχοι Διπλώματος Μεταπτυχιακών Σπουδών 
(Δ.Μ.Σ.) Α.Ε.Ι. της ημεδαπής, ή αναγνωρισμένου ως ισό¬ 
τιμου της αλλοδαπής, ή ενιαίου και αδιάσπαστου τίτλου 
σπουδών μεταπτυχιακού επιπέδου (ίηΐθρΓΒΐθό ιτι35ϊθγ) 
του άρθρου 46 του ν. 4485/2017. Στην περίπτωση αυτή 
ο ελάχιστος χρόνος φοίτησης είναι τα 3 έτη. 


ίί. Διπλωματούχοι ή πτυχιούχοι Ελληνικών Πανεπιστη¬ 
μίων ή πτυχιούχοι Πανεπιστημίων της αλλοδαπής, σε 
συναφείς ειδικότητες, μπορούν να γίνουν δεκτοί σε πε¬ 
ρίπτωση κατά την οποία έχουν συγγράφει πρωτότυπες 
επιστημονικές δημοσιεύσεις σε διεθνή επιστημονικά πε¬ 
ριοδικά ή πρακτικά διεθνών συνεδρίων με κριτές, έπειτα 
από αιτιολογημένη εισήγηση της επιτροπής επιλογής. 
Στην περίπτωση αυτή ο ελάχιστος χρόνος φοίτησης είναι 
τα 4 έτη. 

Οι υποψήφιοι της περίπτωσης (ίί), κατά τη διάρκεια της 
εκπόνησης της Δ.Δ. και πριν την απονομή του Διδακτο¬ 
ρικού Διπλώματος, υποχρεούνται να παρακολουθήσουν 
επιτυχώς τουλάχιστον δύο μεταπτυχιακά μαθήματα συ¬ 
ναφή με το θέμα της Δ.Δ. Τα μεταπτυχιακά μαθήματα 
μπορεί να προσφέρονται από Πρόγραμμα Μεταπτυχι¬ 
ακών Σπουδών (Π.Μ.Σ.) του Τμήματος, διατμηματικά/ 
διϊδρυματικά Π.Μ.Σ. στα οποία μετέχει το Τμήμα, άλλα 
Π.Μ.Σ. του Πανεπιστημίου Θεσσαλίας ή άλλων πανεπι¬ 
στημίων της ημεδαπής, ή από συνδυασμό των παρα¬ 
πάνω, πάντα με τη σύμφωνη γνώμη των αντίστοιχων 
οργάνων διοίκησης. Τα μαθήματα αυτά καθορίζονται 
μετά από εισήγηση του Επιβλέποντος Καθηγητή της Δ.Δ. 
και από έγκριση της Συνέλευσης του Τμήματος. 

Οι Έλληνες πτυχιούχοι πρέπει να γνωρίζουν επαρκώς 
τουλάχιστον την Αγγλική, οι δε αλλοδαποί επαρκώς και 
την ελληνική, αν η διδακτορική διατριβή πρόκειται να 
εκπονηθεί στην Ελληνική γλώσσα. Η επιλογή των υπο¬ 
ψηφίων διδακτόρων, εφόσον πληρούν την παραπάνω 
συνθήκη, γίνεται με συνεκτίμηση των βασικών και συ¬ 
μπληρωματικών κριτηρίων, όπως ορίζονται στο Κανο¬ 
νισμό Διδακτορικών Σπουδών του Τμήματος. 

5.2 Απαραίτητα Δικαιολογητικά και Διαδικασία Εγγρα¬ 
φής. 

Οι ενδιαφερόμενοι υποψήφιοι πρέπει να υποβάλουν 
στη Γραμματεία του Τ.Π.Ε.Β. τα παρακάτω δικαιολογη- 
τικά: 

1. Αίτηση υποψηφιότητας. 

2. Επικυρωμένα αντίγραφα τίτλων σπουδών. 

3. Βεβαιώσεις ισοτιμίας ή/και αντιστοιχίας από το 
ΔΙ.Κ.Α.Τ.Σ.Α. - Δ.Ο.Α.Τ.Α.Π. ή βεβαίωση αίτησης για πρά¬ 
ξη αναγνώρισης ισοτιμίας/αντιστοιχίας και βεβαίωση 
παλαιότερης πράξης αναγνώρισης ισοτιμίας/αντιστοιχί- 
ας του ιδρύματος του υποψηφίου από τον Δ.Ο.Α.Τ.Α.Π., 
όπου απαιτείται. 

4. Αντίγραφο αναλυτικής βαθμολογίας όλων των ετών 
των προπτυχιακών καθώς και τυχόν μεταπτυχιακών 
σπουδών του υποψηφίου. 

5. Τεκμηρίωση καλής γνώσης αγγλικής γλώσσας. Από 
την υποχρέωση αυτή εξαιρούνται οι κάτοχοι προπτυχι¬ 
ακού ή μεταπτυχιακού τίτλου σπουδών Πανεπιστημίου 
της αλλοδαπής στην αγγλική γλώσσα. 

6. Τουλάχιστον δύο (2) συστατικές επιστολές. 

7. Αναλυτικό βιογραφικό σημείωμα. 

8. Σύντομη έκθεση γνωστικών και ερευνητικών ενδι¬ 
αφερόντων στην οποία να αναφέρονται και οι λόγοι για 
τους οποίους ο υποψήφιος ενδιαφέρεται για εκπόνηση 
διδακτορικής διατριβής στοΤμήμα, το γνωστικό αντικεί¬ 
μενο καθώς και τον προτεινόμενο επιβλέποντα. 

9.Τις επιστημονικές δημοσιεύσεις, πτυχιακές ή διπλω¬ 
ματικές εργασίες, εφόσον υπάρχουν. Επιπροσθέτως, 
μπορεί να συμπεριληφθεί οποιαδήποτε άλλη πληροφο¬ 
ρία κρίνει ο υποψήφιος ότι υποστηρίζει την αίτησή του. 

Όσοι υποψήφιοι γίνουν δεκτοί, κατά την εγγραφή 
τους προσκομίζουν Υπεύθυνη Δήλωση του ν. 1599/1986 
όπου δηλώνεται ότι «Δεν είμαι εγγεγραμμένος και, έως 
το πέρας των διδακτορικών μου σπουδών στο παρόν 
Τμήμα, δεν προτίθεμαι να εγγραφώ σε πρόγραμμα δι¬ 
δακτορικών σπουδών άλλου Τμήματος του Π.Θή άλλου 
Πανεπιστημίου». 

Η Γραμματεία ελέγχει την τυπικότητα των αιτήσεων 
και των δικαιολογητικών σύμφωνα με την ισχύουσα 
νομοθεσία και τον παρόντα κανονισμό και κατόπιν δι¬ 
αβιβάζει τις αιτήσεις και τα συνημμένα δικαιολογητικά 
στη Συνέλευση του Τμήματος. 

Η Συνέλευση του Τμήματος, αφού λάβει υπόψη τις αι¬ 
τήσεις που έχουν υποβληθεί, τις ομαδοποιεί ανά θέμα 
διδακτορικής διατριβής της πρόσκλησης και ορίζει μία 
τριμελή επιτροπή ανά ομάδα αιτήσεων. Κάθε τριμελής 
επιτροπή, που αποτελείται από μέλη Δ.Ε.Π. του Τμήμα¬ 
τος, εξετάζει τις αντίστοιχες αιτήσεις και τα συνυποβαλ¬ 
λόμενα έγγραφα και καλεί τους υποψηφίους σε συνέ¬ 
ντευξη. Κατόπιν υποβάλει στη Συνέλευση του Τμήματος 
αναλυτικό υπόμνημα, στο οποίο αναγράφονται οι λόγοι 
για τους οποίους κάθε υποψήφιος/α πρέπει ή δεν πρέπει 
να γίνει δεκτός/ή, καθώς και ο προτεινόμενος επιβλέπων, 
εφόσον αυτός δεν έχει προταθεί από τον υποψήφιο. Η 
Συνέλευση του Τμήματος, συνεκτιμώνταςτο υπόμνημα 
της επιτροπής και τη γνώμη του προτεινόμενου επιβλέ- 
ποντα, εγκρίνει ή απορρίπτει αιτιολογημένα την αίτηση 
του/της υποψήφιου/ηφιας. Στην εγκριτική απόφαση ορί¬ 
ζεται ο επιβλέπων, η τριμελής συμβουλευτική επιτροπή, 
κατόπιν εισήγησης του επιβλέποντα, καθώς και η γλώσ¬ 
σα συγγραφής της διδακτορικής διατριβής. 

6. Επίβλεψη Διδακτορικής Διατριβής. 

6.1 Επιβλέπων Καθηγητής. 

Για κάθε υποψήφιο βάσει της κείμενης νομοθεσίας, 
ύστερα από πρόταση του ενδιαφερομένου, ορίζεται από 
τη Συνέλευση του Τμήματος ο Επιβλέπων Καθηγητής 
που διατελεί μέλος Δ.Ε.Π. α’ βαθμίδας ή Αναπληρωτής 
ή Επίκουρος Καθηγητής του Τμήματος ή οικείου Τμή¬ 
ματος του Πανεπιστημίου Θεσσαλίας ή άλλου Α.Ε.Ι. ή 
ερευνητής Α’, Β' ή Γ' βαθμίδας από ερευνητικά κέντρα του 
άρθρου 13Ατου ν. 4310/2014, συμπεριλαμβανομένων 
των ερευνητικών κέντρων της Ακαδημίας Αθηνών και 
του Ιδρύματος Ιατροβιολογικών Ερευνών της Ακαδημίας 
Αθηνών. Κάθε μέλος Δ.Ε.Π. του Τμήματος των προανα- 
φερθέντων βαθμιδών, μπορεί να επιβλέπει ταυτόχρονα 
έως και 10 διδακτορικές διατριβές. 

Η επίβλεψη της διδακτορικής διατριβής γίνεται σύμ¬ 
φωνα με το ισχύον νομικό πλαίσιο. Ο επιβλέπων συμ¬ 
βουλεύει και καθοδηγεί τον/την υποψήφιο/αγιαόλατα 
θέματα που σχετίζονται με την εκπόνηση της διδακτο¬ 
ρικής διατριβής, όπως για παράδειγμα τη μεθοδολογία 
έρευνας κ.τλ. Ο επιβλέπων έχει τακτικές συναντήσεις και 
στενή ακαδημαϊκή συνεργασία με τον/την υποψήφιο/α 
διδάκτορα και τον/την ενθαρρύνει να παρουσιάζει την 
πορεία της διατριβής σε διάφορα σεμινάρια ή εκδηλώ¬ 


σεις, σε μέλη ΔΕΠ του Τμήματος ή σε προπτυχιακά και 
μεταπτυχιακά μαθήματα. 

Αν ο αρχικός επιβλέπων μετακινηθεί σε άλλο Α.Ε.Ε 
ή Τμήμα Α.Ε.Ι. ή συνταξιοδοτηθεί, συνεχίζει να τελεί 
χρέη επιβλέποντος των διδακτορικών διατριβών που 
έχει αναλάβει και ο τίτλος απονέμεται από το Α.Ε.Ι., στο 
οποίο ανήκει το Τμήμα, όπου ξεκίνησε η εκπόνηση της 
διατριβής. 

Αν για οποιονδήποτε λόγο ο επιβλέπων εκλείψει ή δι¬ 
απιστωμένα αδυνατεί να τελέσει χρέη επιβλέποντος για 
μεγάλο χρονικό διάστημα, η Συνέλευση του Τμήματος, 
εκτιμώντας τις περιστάσεις, αναθέτει σε άλλο μέλος ΔΕΠ 
την επίβλεψη, σύμφωνα με όσα ορίζονται στο άρθρο 39 
του ν. 4485/2017, ύστερα από αίτηση του υποψήφιου 
διδάκτορα και γνώμη του προτεινόμενου επιβλέποντος, 
διαφορετικά σε ένα από τα άλλα δύο μέλη της τριμελούς 
συμβουλευτικής επιτροπής, ακόμη και καθ' υπέρβαση 
του μέγιστου αριθμού υποψήφιων διδακτόρων που μπο¬ 
ρεί να επιβλέπεται από κάθε επιβλέποντα, σύμφωνα με 
όσα ορίζονται στον Κανονισμό Διδακτορικών Σπουδών. 

Επιπλέον, μετά από αίτηση του επιβλέποντος ή του Υ.Δ. 
προς τη Συνέλευση τουΤμήματος, είναι δυνατή η αλλαγή 
Επιβλέποντος Καθηγητή μετά από έγκριση της Συνέλευ¬ 
σης. Σε αυτήν την περίπτωση, ο Υ.Δ. υποχρεούται, εντός το 
πολύ έξι (6) μηνών, σε εκ νέου αίτηση και πρόταση Επιβλέ- 
ποντος Καθηγητή με σκοπό την σύσταση νέαςΤριμελούς 
Επιτροπής βάσει των κείμενων διατάξεων, διαφορετικά, 
μετά το πέρας αυτής της περιόδου, διαγράφεται άμεσα. 
Απόκλιση από τα ως άνω ορισθέντα χρονικά όρια για την 
αλλαγή Επιβλέποντος είναι δυνατή μόνον κατόπιν αιτι¬ 
ολογημένης απόφασης της Συνέλευσης του Τ μήματος. 

6.2 Τ ριμελής Επιτροπή. 

Στην Τριμελή Συμβουλευτική Επιτροπή, μετέχει ο επι- 
βλέπων και δύο ακόμη μέλη Δ.Ε.Π. α' βαθμίδας ή Ανα¬ 
πληρωτή ή Επίκουρου Καθηγητή απότοΤμήμα, ή οικείου 
Τμήματος του Πανεπιστημίου Θεσσαλίας ή Τμήματος 
άλλου Α.Ε.Ι. ή καθηγητές αναγνωρισμένων ως ομοτα- 
γών ιδρυμάτων της αλλοδαπής, οι οποίοι είναι κάτοχοι 
διδακτορικού διπλώματος, ή ερευνητές των βαθμιδών 
Α', Β' ή Γ' από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών ή από 
αναγνωρισμένα ερευνητικά κέντρα ή ινστιτούτα της 
αλλοδαπής και έχουν το ίδιο ή συναφές γνωστικό αντι¬ 
κείμενο με την υπό εκπόνηση διδακτορική διατριβή. Στη 
συμβουλευτική επιτροπή μετέχει τουλάχιστον ένα (1) μέ¬ 
λος Δ.Ε.Π. από τιςτρεις πρώτες βαθμίδες τουΤμήματος. 

Όταν ο Επιβλέπων Καθηγητής, με σύμφωνη γνώμη 
των υπόλοιπων μελών της Τριμελούς Συμβουλευτικής 
Επιτροπής και υπό την επιφύλαξη των όρων της Παρα¬ 
γράφου 7, διαπιστώσει την ολοκλήρωση της έρευνας 
του υποψηφίου, η Συνέλευση τουΤμήματος εγκρίνει τον 
τελικό τίτλο της Δ.Δ. και ορίζει ημερομηνία δημόσιας 
υποστήριξης της βάσει των κείμενων διατάξεων. 

7. Όροι Φοίτησης - Υποχρεώσεις Υποψηφίων Διδα¬ 
κτόρων. 

Οι διδακτορικές σπουδές προσφέρονται δωρεάν. Οι 
υποψήφιοι διδάκτορες έχουν μέχρι πέντε (5) πλήρη 

ακαδημαϊκά έτη από την πρώτη εγγραφή τους, όλα τα 
δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών, όπως ορί¬ 
ζονται στους οικείους Κανονισμούς. Μέχρι και πέντε (5) 
έτη μετά την ολοκλήρωση της διδακτορικής τους δια¬ 
τριβής, διατηρούν δικαιώματα πρόσβασης, δανεισμού 
και χρήσης των ηλεκτρονικών υπηρεσιών των πανεπι¬ 
στημιακών βιβλιοθηκών. 

7.1 Διάρκεια φοίτησης. 

Η ελάχιστη χρονική διάρκεια για την απονομή του 
Διδακτορικού Διπλώματος από το χρόνο της αρχικής 
εγγραφής ως Υ.Δ., καθορίζεται σύμφωνα με τα αναφε- 
ρόμενα στην Παράγραφο 5.1 του παρόντος. Η μέγιστη 
διάρκεια σπουδών για την απονομή του Διδακτορικού 
Διπλώματος ορίζεται ως ο διπλάσιοςτης ελάχιστης φοί¬ 
τησης με δικαίωμα παράτασης το πολύ ενός έτους και 
σε κάθε περίπτωση όχι παραπάνω από οκτώ (8) έτη. Η 
παράταση χορηγείται από την Συνέλευση ύστερα από 
αίτηση του Επιβλέποντος Καθηγητή. 

7.2 Προϋποθέσεις απονομής διδακτορικού διπλώμα¬ 
τος 

Οι υποψήφιοι για Διδακτορικό Δίπλωμα θα πρέπει να 
ικανοποιήσουν τις εξής προϋποθέσεις: 

• Επιτυχής παρακολούθηση αριθμού μεταπτυχιακών 
μαθημάτων στο πλαίσιο κάποιου Π.Μ.Σ., αν αυτό απαι¬ 
τείται, όπως καθορίζεται στην Παράγραφο 5.1. Οι προϋ¬ 
ποθέσεις της παρακολούθησης των μαθημάτων πρέπει 
να ικανοποιηθούν εντός χρονικού διαστήματος πριν την 
απονομή του Δ.Δ. 

• Ο υποψήφιος διδάκτορας, στο τέλος κάθε έτους από 
τον ορισμό της τριμελούς επιτροπής, παρουσιάζει προ¬ 
φορικά και υποβάλλει και εγγράφως αναλυτικό υπόμνη¬ 
μα ενώπιον της τριμελούς συμβουλευτικής επιτροπής 
σχετικά με την πρόοδο της διδακτορικήςτου διατριβής. 
Αντίγραφο του υπομνήματος, καθώς και σχόλια επ’ αυ¬ 
τού από τον επιβλέποντα ή την τριμελή επιτροπή κατα¬ 
τίθενται με τη μορφή Ετήσιας Έκθεσης Προόδου στη 
Συνέλευση τουΤμήματος και καταχωρίζονται στον ατο¬ 
μικό φάκελο του υποψηφίου. Σε περίπτωση μη θετικής 
εισήγησης του Επιβλέποντος Καθηγητή, ο Υ.Δ. μπορεί 
μέσα σε χρονικό διάστημα 2 μηνών να ακολουθήσει τις 
διαδικασίες που περιγράφονται στην Παράγραφο 6.1, 
διαφορετικά διαγράφεται. 

■ Να έχει συγγράψει τουλάχιστον δύο (2) πλήρη άρ¬ 
θρα δημοσιευμένα σε διεθνή επιστημονικά περιοδικά 
με κριτές και να έχει παρουσιάσει τμήματα της εργασίας 
του σε συνέδρια. 

■ Εκπόνηση Διδακτορικής Διατριβής, που περιλαμ¬ 
βάνει την επιτυχή συγγραφή, παρουσίαση και βαθμο¬ 
λόγηση της Διατριβής, σύμφωνα με τις διατάξεις του 
παρόντος κανονισμού. 

Υποψήφιοι Διδάκτορες που κατά την εγγραφή τους 
εμπίπτουν στην περίπτωση 3 της Παραγράφου 5.2, υπο- 
χρεούνται, προκειμένου να αναγορευθούν Διδάκτορες, 
να προσκομίσουν βεβαίωση ισοτιμίας ή/και αντιστοιχίας 
από το ΔΙ.Κ.Α.Τ.Σ.Α. - Δ.Ο.Α.Τ.Α.Π. 

7.3 Επικουρικό έργο. 

Όλοι οι Υ.Δ. είναι υποχρεωμένοι να προσφέρουν επι¬ 
κουρικό έργο στα προπτυχιακά μαθήματα του Τμήματος, 


εφόσον τους ζητηθεί. Το είδος του επικουρικού έργου 
εξαρτάται από τις ανάγκες του προπτυχιακού προγράμ¬ 
ματος, όπωςλ.χ. διεξαγωγή και υποστήριξη φροντιστη¬ 
ριακών και εργαστηριακών ασκήσεων, επιτήρηση εξε¬ 
τάσεων κ.λπ. Πιο συγκεκριμένα: 

• Οι Υ.Δ. είναι υποχρεωμένοι και εφόσον τους ζητηθεί 
να προσφέρουν επικουρικό έργο ισοδύναμο με οκτώ (8) 
ώρες εβδομαδιαίως, το μέγιστο, ανά εξάμηνο. 

• Η κατανομή επικουρικού έργου προτείνεται από τον 
Επιβλέποντα Καθηγητή. 

• Η προσφορά επικουρικού έργου βεβαιώνεται από το 
διδάσκοντα του προπτυχιακού μαθήματος και κατατίθε¬ 
ται στην Γραμματεία τουΤμήματος. Επαναλαμβανόμενη 
αποχή του Υ.Δ., για δύο συνεχή εξάμηνα, από επικουρικό 
έργο το οποίο έχει ζητηθεί, συνεπάγεται αυτόματα τη 
διαγραφή του Υ.Δ. 

■ Η συνολική προσφορά επικουρικού έργου κάθε 
υποψηφίου ελέγχεται πριν απονεμηθεί ο διδακτορικός 
τίτλος. 

• Σε ορισμένες περιπτώσεις και ύστερα από έγκριση 
της Συνέλευσης, μέρος της παραπάνω υποχρέωσης 
μπορεί να εκπληρωθεί με επικουρία άλλων λειτουργιών, 
όπως για παράδειγμα τεχνικής υποστήριξης σε συστή¬ 
ματα τουΤμήματος ή εργαστηρίων του. 

■ Οι Υ.Δ. μπορούν, σε συνεννόηση με τους διδάσκο¬ 
ντες, να συμμετέχουν στην επίβλεψη πτυχιακών ή/και 
διπλωματικών εργασιών ή/και στη διόρθωση ασκήσεων. 
Το έργο αυτό μπορεί να προσμετράται και πλέον των 8 
ωρών εβδομαδιαίως. 

• Η Συνέλευση αξιολογεί το επικουρικό έργο των Υ.Δ. 
στο τέλος κάθε ακαδημαϊκού έτους. Στους φοιτητές που 
θα αξιολογηθούν θετικά, θα παρέχεται σχετική βεβαίω¬ 
ση απασχόλησης και η προσφορά έργου θα σημειώνεται 
στην καρτέλα τους. 

• Σε περίπτωση ύπαρξης διαθέσιμων κονδυλίων, είναι 
δυνατή η αποζημίωση των Υ.Δ. για την παροχή του βε¬ 
βαιωμένου επικουρικού έργου. 

■ Η συμμετοχή στις επιτηρήσεις είναι υποχρεωτική. 
Απαλλάσσονται από την υποχρέωση επιτήρησης μόνο 
όσοι Υ.Δ. έχουν αναστολή σπουδών. 

• Με εισήγηση της Συνέλευσης, συνεπάγονται την έγ¬ 
γραφη επίπληξη: α) Η άρνηση αποδοχήςτου καθήκοντος 
του επιτηρητή, β) Η μη προσέλευση στην επιτήρηση, γ) 
Η πλημμελής εκτέλεση των καθηκόντων επιτηρήσεως. 
Τρεις (3) συνολικά επιπλήξεις συνεπάγονται τη διαγραφή 
του Υ.Δ. 

7.4 Εγγραφή και αναστολή φοίτησης. 

7.4.1 Εγγραφή. 

Οι Υ.Δ. που γίνονται δεκτοί για διδακτορικές σπουδές 
εγγράφονται βάσει των κείμενων διατάξεων. Προκειμέ¬ 
νου να επιτραπεί η συνέχιση των σπουδών τους, απαι¬ 
τείται η τήρηση των προϋποθέσεων που αναφέρονται 
στις παραγράφους 7.2 και 7.3. 

7.4.2 Αναστολή φοίτησης. 

Ως μέγιστο διάστημα αναστολής φοιτήσεως για υπο¬ 
ψήφιο ορίζεται, αθροιστικά, το ένα (1) έτος και χορη¬ 
γείται μόνο σε εξαιρετικές περιπτώσεις. Η αναστολή 
φοίτησης εγκρίνεται από τη Συνέλευση, κατόπιν αιτι¬ 
ολογημένης αίτησης από τον Υ.Δ., προσκόμισης των 

αντίστοιχων δικαιολογητικών, καθώς και συγκατάθεσης 
τηςΤριμελούς Επιτροπής. Μη αιτιολογημένη υπέρβαση 
του εγκεκριμένου χρόνου αναστολής ή υπέρβαση του 
μέγιστου χρόνου αναστολής συνεπάγεται την άμεση 
διαγραφή του Υ.Δ. 

8. Τελική Κρίση Διδακτορικής Διατριβής. 

8.1 Εξέταση διδακτορικής διατριβής. 

Μετά την ολοκλήρωση της συγγραφής της Δ.Δ., η τρι¬ 
μελής συμβουλευτική επιτροπή δέχεται ή απορρίπτει 
αίτηση του υποψηφίου για τη δημόσια υποστήριξη και 
την αξιολόγησή της. Αν η τριμελής συμβουλευτική επι¬ 
τροπή αποδεχθεί την αίτηση του υποψηφίου, συντάσσει 
εισηγητική έκθεση και την υποβάλλει στη Συνέλευση του 
Τμή ματος ζητώντας τον ορισμό επταμελούς εξεταστικής 
επιτροπής για την κρίση της διδακτορικής διατριβής. 
Στην επταμελή εξεταστική επιτροπή μετέχουν τα μέλη 
της τριμελούς συμβουλευτικής επιτροπής, εκτός από τα 
αφυπηρετήσαντα μέλη αυτής, τα οποία με απόφαση της 
ΣυνέλευσηςτουΤμήματος αντικαθίστανται από ισάριθμα 
μέλη που πληρούν τα κριτήρια του νόμου και του κανο¬ 
νισμού. Τέσσερα (4) τουλάχιστον μέλη της Επταμελούς 
Εξεταστικής Επιτροπής πρέπει να είναι μέλη Δ.Ε.Π. Πανε¬ 
πιστημίου, έκτων οποίων τουλάχιστον δύο (2) πρέπει να 
ανήκουν στοΤμήμα. 

Η διδακτορική διατριβή υποστηρίζεται δημόσια από 
τον υποψήφιο διδάκτορα. Η διαδικασία της δημόσιας 
υποστήριξης προϋποθέτει τη φυσική παρουσία των τεσ¬ 
σάρων (4) τουλάχιστον μελών της εξεταστικής επιτροπής, 
ενώ τα λοιπά μέλη μπορούν να συμμετέχουν και μέσω 
τηλεδιάσκεψης. Στη συνέχεια, η εξεταστική επιτροπή συ¬ 
νεδριάζει χωρίς την παρουσία τρίτων, κρίνει την εργασία 
ως προς την ποιότητα, την πληρότητα, την πρωτότυπη 
σκέψη και τη συμβολή της στην επιστήμη και με βάση 
αυτά τα κριτήρια την εγκρίνει, με πλειοψηφία πέντε (5) 
τουλάχιστον από τα μέλη της.Τα αφυπηρετήσαντα μέλη 
της τριμελούς συμβουλευτικής επιτροπής, που έχουν αντι- 
κατασταθεί, μπορεί να παρίστανται κατά τη συνεδρίαση 
χωρίς δικαίωμα ψήφου. 

Σε περίπτωση μη έγκρισης γνωστοποιούνται στον Υ.Δ. 
οι λόγοι της απόρριψης και κατά περίπτωση η δυνατό¬ 
τητα για εκ νέου υποβολή εντός προκαθορισμένου από 
την Επταμελή Επιτροπή χρονικού ορίου, που δεν μπορεί 
να είναι μικρότερο από τρεις (3) και μεγαλύτερο από 
εννέα (9) μήνες αντίστοιχα. Εάν ο Υ.Δ. αποφασίσει να μην 
υποβάλει εκ νέου τη διατριβή, ή η διατριβή απορριφθεί 
για δεύτερη φορά, τότε αυτός διαγράφεται. 

Υποψήφιος Διδάκτορας, ο οποίος έχει διαγράφει από 
το πρόγραμμα για οιονδήποτε από τους αναφερόμενους 
στον παρόντα κανονισμό λόγους, δεν έχει το δικαίωμα 
να είναι εκ νέου Υ.Δ. στο Τμήμα. 


8.2 Βαθμολογία. 

Η Δ.Δ., εφόσον εγκριθεί, βαθμολογείται με: α) Καλώς, 
β) Λίαν Καλώς ή γ) Αριστα. Ο εν λόγω βαθμός καθο¬ 
ρίζει επίσης και τη συνολική επίδοση του υποψηφίου 
στο Διδακτορικό του Δίπλωμα. Οι Υ.Δ., που έχουν εκ¬ 
πληρώσει όλες τις προϋποθέσεις για την απονομή του 
Δ.Δ., αναγορεύονται σε διδάκτορες από τη Συνέλευση 
του Τμήματος. Ως ημερομηνία ανακήρυξης θεωρείται 
η ημερομηνία της συνεδρίασης της Συνέλευσης, στην 
οποία αποφασίζεται η σχετική έγκριση. 

8.3 Κατάθεση διδακτορικών διατριβών. 

Ο υποψήφιος καταθέτει τρία (3) αντίγραφα της οριστι¬ 
κής μορφής της Δ.Δ., ένα (1) αντίγραφο στη Γραμματεία 
του Τμήματος, ένα (1) αντίγραφο στη Βιβλιοθήκη και 
ένα (1) αντίγραφο που αποστέλλεται στο Εθνικό Κέντρο 
Τεκμηρίωσης (ΕΚΤ).Όλα τα αντίγραφα υποβάλλονται σε 
έντυπη και ηλεκτρονική μορφή. 

8.4 Καθομολόγηση. 

Η καθομολόγηση των διδακτόρων γίνεται στην Κοσμη¬ 
τεία της Σχολής Θετικών Επιστημών του Πανεπιστημίου 
Θεσσαλίας, παρουσία εκπροσώπου των Πρυτανικών αρ¬ 
χών, ή του Κοσμήτορα και μελών της Πανεπιστημιακής 
Κοινότητας. Το εθιμοτυπικό της καθομολόγησης είναι 
αυτό που αναφέρεται στον ισχύοντα εσωτερικό κανο¬ 
νισμό του Πανεπιστημίου Θεσσαλίας. 

9. Τελική Διάταξη. 

Ο παρών κανονισμός, από την στιγμή της έγκρισής 
του, θα ισχύει για όλους ανεξαιρέτως τους Υ.Δ. του 
τμήματος, ανεξαρτήτως του χρόνου έναρξης της Δ.Δ. 
Η Συνέλευση του Τμήματος είναι αρμόδια για όποια 
θέματα δεν διευκρινίζονται είτε στον παρόντα κανο¬ 
νισμό είτε στις σχετικές παραπομπές που αναφέρ¬ 
θηκαν και για κάθε ζήτημα που προκύπτει και που 
αντίκειται στην εφαρμογή του κανονισμού, καθώς και 
για κάθε αναθεώρηση του κανονισμού βάσει των κεί¬ 
μενων διατάξεων. Με απόφαση της Συνέλευσης του 
Τμήματος καταρτίζεται ο παρών Κανονισμός Διδακτο¬ 
ρικών Σπουδών του Τμήματος, ο οποίος εγκρίνεται 
από τη Σύγκλητο, δημοσιεύεται στην Εφημερίδα της 
Κυβερνήσεως, αναρτάται στο διαδικτυακό τόπο του 
Τμήματος και κοινοποιείται στο Υπουργείο Παιδείας, 
Έρευνας και Θρησκευμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 21 Φεβρουάριου 2018 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐρά€$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 






















